**Kauno miesto bendrojo ugdymo mokyklų 6- ųjų klasių mokinių istorijos olimpiados „Europos istorijos puslapiai“ rezultatai**

Gegužės 10 dieną Kauno Tado Ivanausko progimnazijoje vyko Kauno miesto bendrojo ugdymo mokyklų 6- ųjų klasių mokinių istorijos olimpiada „Europos istorijos puslapiai“. Olimpiados tikslas – paminėti Gegužės 9-ąją – Europos dieną ir 2018 – uosius Europos kultūros paveldo metus, įgyvendinant metų šūkį: „Mūsų paveldas – praeities ir ateities gijų pynė“, skatinti mokinių istorinį sąmoningumą, globalų mąstymą, padedantį orientuotis gyvenime, tapti atsakingais ir iniciatyviais europiečiais, gebančiais aktyviai dalyvauti Europos, savo valstybės ir visuomenės gyvenime, puoselėti praeities kartų paveldą, vertybes.

Olimpiadoje dalyvavo 45 mokiniai iš 23 Kauno miesto bendrojo ugdymo mokyklų. Mokiniai atliko testo ir darbo su istorijos šaltiniais, iliustracijomis, žemėlapiu užduotis. Maksimalus taškų skaičius 50.

Pirmąją vietą laimėjo Kauno Gedimino sporto ir sveikatinimo gimnazijos 6 kl. mokinė Ieva Petrauskaitė. Mokinę olimpiadai paruošė istorijos mokytoja metodininkė Edita Mačiulaitienė. Antroji vieta atiteko Kauno Tado Ivanausko progimnazijos mokiniui Oskarui Šulskiui. Mokinį olimpiadai paruošė istorijos mokytoja ekspertė Birutė Čiegienė. Dvi trečiąsias vietas pasidalino Kauno Žaliakalnio progimnazijos mokinė Laura Kaluževičiūtė, kurią olimpiadai paruošė istorijos mokytoja metodininkė Daiva Sinkevičienė ir Kauno Gedimino sporto ir sveikatinimo gimnazijos mokinys Lukas Bernotas, kurį olimpiadai paruošė istorijos mokytoja metodininkė Edita Mačiulaitienė.

Parengė Birutė Čiegienė , istorijos ME, Kauno Tado Ivanausko progimnazija